पाएं अपने शहर की ताज़ा ख़बरें और फ्री ई-पेपरडाउनलोड करें
साेमवार शाम तेज हवाओं के चलने से पान की खेती करने वाले 4 किसानों के पान बरेजे जमींदोज हो गए। पान बरेजा गिरने से पीड़ित किसानों को लाखों रुपए का नुकसान हुआ है। किसान महेश चौरसिया, विमल चौरसिया, मिथिलेश चौरसिया एवं रोहित चौरसिया ने बताया कि स्थानीय रेलवे पुल के पास उनकी पान की खेती है, जिसमें उन्होंने बंगला पान लगाया था। किसानों ने बताया कि उनकी 45 पान की क्यारियां थी। तेज हवा चलने से सभी किसानों के पान बरेजा जमींदोज हो गए।
इससे बरेजे में उपयाेग हाेने वाला खेती-बाड़ी का सामान, घास, बांस बल्ली, मिट्टी के बर्तन आदि नष्ट हो गया है। इससे पीड़ित परिवारों के सामने संक्रमण काल में रोजी-रोटी का संकट खड़ा हो गया है। किसानों ने प्रशासन से शीघ्र सहायता राशि की मांग की है। इस बारे में तहसीलदार पुष्पेंद्र निगम का कहना है कि हम आरआई पटवारी को मौके पर भेजकर जांच करवा लेते हैं। जांच रिपोर्ट आने के बाद पीड़ित किसानों की हर संभव मदद की जाएगी।
पिछले वर्ष खराब हुई पान फसल के आवेदन के बाद भी नहीं मिली सहायता राशि
पीड़ित किसानों ने बताया कि पिछले वर्ष भी तेज बारिश एवं आंधी तूफान से उनका पान बरेजा गिरकर नष्ट हो गया था। आवेदन प्रस्तुत करने के बाद मौके पर आरआई पटवारी पहुंचे थे, और रिपोर्ट बनाकर लाए थे, लेकिन आज तक कोई भी सहायता राशि नहीं मिली है। इससे किसानों में नाराजगी है। पीड़ित किसानों ने बताया कि उन्होंने कर्ज लेकर पान बरेजा बनाया था। वह भी प्राकृतिक प्रकोप से नष्ट हो गया है, जबकि जीविका के लिए उनके पास एकमात्र यही साधन है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn